**2017-2018 mokslo metai**

* Mokslo metų ir ugdymo proceso pradžia – 2017 m. rugsėjo 1 d.
* Ugdymo proceso pabaiga 2018 metų birželio 15 diena. Ugdymo proceso pabaiga IV klasių mokiniams gegužės 25 diena.

|  |  |
| --- | --- |
|  |  |

* Ugdymo proceso trukmė 5–10, I–III gimnazijos klasės mokiniams – 181 ugdymo diena, IV gimnazijos klasės mokiniams – 166 ugdymo dienos.
* Ugdymo procese skiriamos atostogos:

|  |  |
| --- | --- |
| * Rudens atostogos | * 2017 m. spalio 30 d. – lapkričio 3 d. |
| * Žiemos (Kalėdų) atostogos | * 2017 m. gruodžio 27 d. – 2018 m. sausio 3 d. |
| * Žiemos atostogos | * 2018 m. vasario 19 d. – vasario 23 d. |
| * Pavasario (Velykų) atostogos | * 2018 m. balandžio 3 d. – balandžio 6 d. |

* Vasaros atostogos skiriamos pasibaigus ugdymo procesui.
* Vasaros atostogos IV gimnazijos klasės mokiniams skiriamos pasibaigus švietimo ir mokslo ministro nustatytai brandos egzaminų sesijai. Jos trunka iki 2018 m. rugpjūčio 31 d.
* **Ugdymo procesas skirstomas pusmečiais.**

2017–2018 mokslo metais:

* pusmečiai: 1-asis 09-01–01-26; 2-asis 01-29–06-15; IV gimnazijos klasė 2-asis 02-01–05-25
* Gimnazijoje susitarta dėl ugdymo dienų, kai ugdymo procesas organizuojamas netradicinėmis formomis: Ši veikla siejama su mokyklos ugdymo tikslais, mokinių mokymosi poreikiais ir organizuojama mokykloje ir už jos ribų (organizuojant 2 – 3 pamokas per pusmetį kitose erdvėse (muziejai, virtualios aplinkos, atviros prieigos centrai ir kt.).

**Gimnazijos ugdymo turinio formavimo prioritetai:**

* Aukštesniųjų mąstymo gebėjimų ugdymas per visų dalykų pamokas, taikant metodinėse grupėse priimtus mąstymo žemėlapius, dalyvaujant vidiniame gimnazijos projekte „Mąstymo kultūrą ugdanti mokykla“.
* Efektyvios pagalbos teikimas žemų pasiekimų ir ypatingų gebėjimų mokiniams, ypač akcentuojant pagrindinio ugdymo II dalies programą. Vadovaujamasi gimnazijos parengta Gabių mokinių ir Žemų mokinių pasiekimų programomis.
* Saugios ir įtraukiančios mokyklos kūrimas, dalyvaujant vidiniuose gimnazijos projektuose, įtraukiant tėvus ir socialinius partnerius, tobulinant virtualių aplinkų panaudojimo galimybes, ugdant lyderystės, komandinio darbo, bendradarbiavimo įgūdžius.

**Ugdymo turinio modernizavimas**

* Pradedamas įgyvendinti srautinis mokymasis, pasitelkiant išorinio diferencijavimo metodą 1 kl. per lietuvių kalbos ir matematikos pamokas, kai mokiniai pagal jų gebėjimus motyvaciją, mokymosi poreikius suskirstomi į grupes. Tikslinės grupės sudaromos atsižvelgiant į mokinių mokymosi pasiekimus, standartizuotus testus ir nacionalinių mokinių pasiekimų patikrinimo rezultatus, mokino ir mokinio tėvų, globėjų, rūpintojų individualius lūkesčius.
* Gabių mokinių ugdymas organizuojamas taikant patyriminį mokymąsi, mokymąsi kitose aplinkose, sudarant sutartis su aukštosiomis mokyklomis, įgyvendinant Nuodugnaus mokymosi programą, gilinant produktyviojo mokymo ir mokymosi kompetencijas, rengiant tarpdisciplininius projektus.
* Sudaromos sąlygos savęs ir savo karjeros pažinimui, jos planavimui, pasirinktos srities žinių gilinimui, todėl nuo 1 klasės siūloma mokytis pasirinktų dalykų, atsižvelgiant į polinkius ir interesus: Medijų technologijų, matematikos – ekonomikos, Tyrimų laboratorijos. Per ekonomikos – matematikos pamokas taikomi modernūs verslumo metodai, įvairūs simuliaciniai žaidimai, ekonomikos ir verslo pažinimo situacijos, komandinio darbo užduotys. Tyrimų laboratorijoje mokiniai taikant praktinę tiriamąją veiklą gimnazijos ir universitetų laboratorijose stebi gyvąją gamtą, mokslo idėjas ir technologijas pritaiko kasdieniniame gyvenime. Išmaniųjų technologijų pamokose mokiniai pagal Bloomberg laboratorijos idėją įgyvendina savo svajones, vykdo finansinius skaičiavimus ir kitokias užduotis

**Kiti susitarimai**

* Siekiant ugdyti kalbinį raštingumą per visų dalykų pamokas gimnazijoje vadovaujamasi parengta Bendrų kalbos ugdymo reikalavimų laikymosi mokykloje tvarkos aprašu, patvirtintu direktoriaus 2017 06 09 įsakymu Nr. V1 - 247
* Gimnazijoje pasiekimai ir pažanga stebima vadovaujantis „Mokinių pasiekimų ir pažangos vertinimo tvarka“, patvirtinta direktoriaus 2017 06 09 įsakymu Nr. V-246, bei Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 .
* Gimnazijoje numatytos priemonės ir būdai mokinių pasiekimams gerinti; mokymosi pagalbos teikimas mokiniams, turintiems žemus mokymosi pasiekimus, ir kt. Vadovaujamasi „Pagalbos mokiniui teikimo tvarkos aprašu“, patvirtintu direktoriaus 2015 02 25 įsakymu Nr. V1-81, bei parengta Žemų mokinių pasiekimų gerinimo programa, patvirtinta direktoriaus 2017 06 21 įsakymu Nr. V1 – 253.
* Socialinė veikla organizuojama ir įgyvendinama vadovaujantis gimnazijos priimtu „Socialinės ir pilietinės veiklos organizavimo tvarkos aprašu“, patvirtintu direktoriaus 2017 06 16 įsakymu Nr.V1-252. 9-10 klasių mokiniams privaloma 10 val. trukmės socialinė ir pilietinė veikla.

**Ugdymo turinio integravimo nuostatos.**

* Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa) integruojama į dorinį ugdymą, gamtamokslinį ugdymą, klasių valandėles; vykdant trumpalaikius ir ilgalaikius projektus („Už sveiką ir sportuojančią „Santarą“), įgyvendinant per neformaliojo švietimo veiklas: Krepšinio, Teniso būrelius.
* Alkoholio, tabako ir kitų psichiką veikiančių medžiagų vartojimo prevencijos programa integruojama į dorinį ugdymą, biologiją, chemiją, klasių valandėles;
* Ugdymo karjerai programa integruojama į klasių valandėles bei įgyvendinant gimnazijos vidinį projektą „Karjeros laiptai“.
* Laisvės kovų istorija (18 val. per dvejus metus) integruojama į istorijos mokomųjų dalykų turinį 9 - 10 klasėse, per neformalųjį švietimą - Tolerancijos ugdymo centro veiklą.
* Gimnazijos parengta vidinė ekonomikos programa integruojama į visų mokomųjų dalykų ugdymo turinį, klasės valandėles, projektinę veiklą: vidinį gimnazijos projektą „Ekonomikos galaktika“. Priedas Nr. 3.
* Etninės kultūros programa integruojama į viduriniojo ugdymo menų dalyką „Tautiniai šokiai“ 3 – 4 klasėms bei neformalųjį švietimą – Tautinių šokių kolektyvo „Santariečiai“ veiklą.
* Gimnazijos Bendražmogiškųjų vertybių ugdymo programa integruojama į dorinio ugdymo pamokas bei klasės valandėles.
* Gimnazijoje pasirinkta įgyvendinti nuoseklią ir ilgalaikę socialines ir emocines kompetencijas ugdančią prevencinę programą Lions quest „Raktai į sėkmę“. Programa integruojama į klasės valandėles, neformaliojo švietimo veiklas – Lyderių, Jaunojo vadovo klubus.

**Pagilintas mokymas**

* pagilintai I – II klasėse mokoma lietuvių kalbos ir matematikos, skiriant po 1 pamoką iš pamokų, skiriamų mokinio ugdymosi poreikiams tenkinti, mokymosi pagalbai teikti, poreikio ir jų panaudojimo, sudarant laikinas grupes pagal pasiekimų lygius.
* pagilintai I a, I b ir II a, II b klasėse mokoma pageidaujančius anglų kalbos, skiriant po 1 valandą iš pamokų, skiriamų mokinio ugdymosi poreikiams tenkinti, mokymosi pagalbai teikti, poreikio ir jų panaudojimo.
* stiprinant gimnazijoje technologinę kryptį I kl. mokoma Išmaniųjų technologijų dalyko, stiprinant gamtos mokslų kryptį – Tyrimų laboratorijos dalyko, stiprinant ekonominę – matematinę kryptį mokoma integruoto ekonomikos – matematikos dalyko, sudarant pagilinto mokymo laikinas grupes;
* žemesnių pasiekimų mokiniams (I c, II c klasių ir kitiems pageidaujantiems mokiniams) skiriama po 1 valandą Matematikos konsultacijoms lankyti, pagalbai mokiniams teikti.
* stiprinant užsienio kalbų mokymosi poreikį Dvikalbis ugdymas įgyvendinamas I a klasėje per tikybos pamokas, mokant tikybos gimtąja ir anglų kalbomis.